זה לגמרי תלוי בגודל וצרכי המשפחה, הרגלי הנסיעה וסגנון החיים שלכם. רכבים רב תכליתיים (MPV) בעלי 7 מקומות יצאו מהאופנה בשנים האחרונות ופינו את מקומם לרכבי פנאי וג’יפונים יוקרתיים ומגניבים, אבל זה ממש לא אומר שאין להם מקום בשוק הרכב הנוכחי. רכב 7 מקומות שהעיצוב שלו נוצר בהשראת רכב מסחרי (ואן) הרבה יותר גדול ומרווח מרכב פנאי ומצויד במושבים רחבים גדולים גם בשורות האחוריות. הם מציעים שפע מקום למספר גדול של אנשים, מזוודות וחפצים. רכבים רב תכליתיים מהסוג הזה מתמקדים בפונקציונליות ושימושיות על חשבון נוחות ומראה. לעומת זאת, קרוסאוברים וג’יפונים הרבה יותר אטרקטיביים ואלגנטיים למראה. המרכב הגבוה משדר עוצמה, יוקרה ונוכחות ומספק שדה ראייה רחב וביטחון רב יותר בעת הנהיגה בעוד שהנעת גלגלים 4X4. מבטיחה ביצועים משופרים בתנאי שטח ומזג אוויר קשים. כמובן שהם נוטים להיות קומפקטיים יותר מרכבי MPV וזה מתבטא היטב בשורת המושבים האחרונה שנוטה להיות דחוסה וצרה. בכל מקרה תשקלו היטב את כל הבעד והנגד ותחשבו איזו תצורה וסוג רכב יעבדו בצורה הטובה ביותר עבור המשפחה שלכם.